ທະນາຄານກາງສະຫະລັດ ຮັກສາອັດຕາດອກເບ້ຍ ຂອງຕົນ​ ໃຫ້​ຢູ່​ໃນ​ລະດັບ​ເດີມ
ທະນາຄານກາງສະຫະລັດ ສະ​ແດງ​ໃຫ້​ເຫັນ​ຢ່າງຈະແຈ້ງວ່າ ມີທາງເປັນໄປໄດ້ ທີ່ບັນດາເຈົ້າໜ້າທີ່ ອາດຈະຂຶ້​ນ ອັດຕາດອກເບ້ຍ ຕາມທີຫຼັງ ພາຍໃນປີນີ້.
ບັນດາເຈົ້າໜ້າທີ່ຂັ້ນສູງຂອງທະນາຄານກາງສະຫະລັດ ຈະຮັກ ສາ ອັດຕາດອກເບ້ຍ ທີ່ສຳຄັນຂອງຕົນໃຫ້ຢູ່ໃນລະດັບເດີມ ໃນ ເວລານີ້ ໃນວັນພຸດວານນີ້ ທະນາຄານກາງສະຫະລັດ ຍັງໄດ້ສະແດງໃຫ້ ເຫັນຢ່າງຈະແຈ້ງວ່າ ມີທາງເປັນໄປໄດ້ ທີ່ບັນດາເຈົ້າໜ້າທີ່ ຈະ ຂຶ້ນອັດຕາດອກເບ້ຍ ຕາມທີຫຼັງ ພາຍໃນປີນີ້ ບາງທີ ສອງເທື່ອ ໃນຈຳນວນເທື່ອລະໜ້ອຍ ກ່ອນໜ້ານີ້ ບັນດານັກຊ່ຽວຊານ ໄດ້ຄາດໝາຍໄວ້ວ່າ ຈະມີການ ຂຶ້ນ ອັດຕາດອກເບ້ຍ ໃນຈຳນວນທີ່ຫຼາຍກວ່ານັ້ນ ຢູ່ໃນກອງປະຊຸມກັບບັນດານັກຂ່າວ ປະທານທະນາຄານກາງສະຫະລັດ ທ່ານນາງ Janet Yellen ໄດ້ກ່າວວ່າ ອັດຕາເງິນເຟີ້ໃນບໍ່ເທົ່າໃດເດືອນຜ່ານມານີ້ ແຕ່ ລະດັບ 2 ເປີເຊັນ ຕາມເປົ້າໝາຍຂອງ ທະນາຄານກາງສະຫະລັດ ທີ່ວາງໄວ້ ທ່ານນາງ Yellen ໄດ້ກ່າວວ່າ ການຂະຫຍາຍໂຕດ້ານເສດຖະກິດຂອງຕ່າງປະເທດ ທີ່ ຊ້າລົງ ເປັນຜົນເຮັດໃຫ້ມີຄວາມສ່ຽງບາງຢ່າງ ຕໍ່ເສດຖະກິດຂອງສະຫະລັດ ຊຶ່ງເຮັດໃຫ້ ມີ  ທີ່ຈະສືບຕໍ່ຮັກສາລະດັບອັດຕາດອກເບ້ຍຕ່ຳ ທ່ານນາງຍັງໄດ້ກ່າວ ອີກວ່າ ການຫວ່າງງານຈະສືບຕໍ່ດີຂຶ້ນ ໂດຍຈະຫລຸດລົງໄປຢູ່ 4 7 ເປີເຊັນ ພາຍໃນທ້າຍປີນີ້ ທະນາຄານກາງສະຫະລັດ ໄດ້ຂຶ້ນອັດຕາດອກເບ້ຍເທື່ອຫຼ້າສຸດ ໃນເດືອນທັນວາ ຢູ່ທີ່ລະດັບ 1 5 ເປີີເຊັນ ທີ່ຖືວ່າ ຍັງຕ່ຳຢູ່ ໜ້າທີ່ຂອງທະນາຄານກາງສະຫະລັດ ແມ່ນເພື່ອສົ່ງເສີມ ການວ່າຈ້າງວຽກເຮັດງານທຳ ເຕັມເວລາ ແລະ ເຮັດໃຫ້ລາຄາທຸ່ນທ່ຽງ ໂດຍການຕັດອັດຕາດອກເບ້ຍລົງ ໄດ້ຊ່ອຍໃຫ້ ກະຕຸ້ນເສດຖະກິດ ແລະການວ່າຈ້າງວຽກເຮັດງານທຳ ໃນລະຫວ່າງພາວະເສດຖະກິດ ທີ່ ຖົດຖອຍ ທະນາຄານກາງສະຫະລັດ ຕາມທຳມະດາ ຈະຂຶ້ນອັດຕາດອກເບ້ຍ ເພື່ອຈະຮັກ ສາ ອັດຕາເງິນເຟີ້ ບໍ່ໃຫ້ສູງຂຶ້ນຫຼາຍເກີນໄປ ຊຶ່ງອາດເປັນໄພຕໍ່ເສດຖະກິດ